**NP „Praxou k zamestnaniu“**

Poskytovanie finančných príspevkov na podporu vytvorenia pracovného miesta z účelom mentorovaného zapracovania a praxe.

Cieľová skupina:

* UoZ vo veku do 25 rokov vedení v evidencii UoZ min. 3 mesiace
* UoZ vo veku do 29 rokov vedení v evidencii UoZ min. 6 mesiacov

Finančné príspevky na mentorované zapracovanie a prax sa poskytnú zamestnávateľovi, ktorý na vytvorené pracovné miesto prijme do pracovného pomeru UoZ **na polovičný pracovný úväzok na dobu min. 9 mesiacov**, resp. na neurčitý čas, pričom sa finančné prostriedky **poskytujú najviac 9 mesiacov**.

Mentorované zapracovanie bude trvať prvých 3 – 6 mesiacov pracovného pomeru pod vedením mentora. Po ukončení mentorovaného zapracovania bude nasledovať obdobie praxe. Dĺžka praxe bude v trvaní 3 mesiacov, resp. v závislosti od doby mentorovaného zapracovania.

Finančné príspevky na mentorované zapracovanie a prax:

1. Finančný príspevok na úhradu časti celkovej ceny práce zamestnanca, ktorý bol prijatý do pracovného pomeru mentorované zapracovanie a prax :

- vo výške najviac 95 % CCP zamestnanca, najviac vo výške ½ minimálnej CCP na rok 2016, t.j. maximálne **273,77** **€** mesačne/1 mentorovaný zamestnanec pri ½ pracovnom úväzku.

2. Finančný príspevok na mentorovanie

- vo výške najviac **68,44 €** / 1 mentorovaný zamestnanec/1 mesiac (t.j. 12,5 % z minimálnej CCP na rok 2015)

Poskytovanie – vyplatený jednorázovo za celé obdobie mentorovania po jeho skončení

3. Finančný príspevok na úhradu časti nevyhnutných nákladov súvisiacich s mentorovaným zapracovaním a praxou

- napr. na osobné ochranné pracovné prostriedky, pracovné pomôcky, pracovné náradie, materiál využívaný pri mentorovanom zapracovaní najviac **58,06 €** (t.j. 5 % z CCP na rok 2016)

Poskytovanie 1 x počas mentorovaného zapracovania a 1x počas praxe.